Hermann Koch

Hermann Georg Willibald Koch (2. aprill 1882 Võru – 29. märts 1957 Lüdersfeld) oli Eesti poliitik, advokaat ja tsemenditööstur.

Hermann Koch õppis Tartu ja Pärnu gümnaasiumis ja aastatel 1901–1906 Tartu Ülikoolis õigusteadust.

Hermann Koch oli  1918–1919 Eesti Ajutises Valitsuses Saksa vähemusasjade minister, I Riigikogu, V Riigikogu liige. I Riigikogus  oli Hermann Koch amnestia komisjoni, rahaasjanduse komisjoni, eelarvekomisjoni, haiguskinnitusseaduse erikomisjoni, töökaitse komisjoni, Vabadussõjast osavõtnud kõrgematele sõjaväelastele autasu andmise seaduse läbivaatamise erikomisjoni ja tolliseadustiku läbivaatamise erikomisjoni liige.

Aastatel 1913–1940 tegutses Hermann Koch advokaadina Tallinnas. Lisaks oli ka ettevõtete "Port Kunda" ja "Asserin" juhatuse esimees 1920.–1930. aastatel, 1920. aastal Eestimaa Kindlustuse Aktsiaseltsi asutajaliige ning Põhja paberi- ja puupapivabrikute juhatuse liige.

Tema vend oli Saksa vähemusrahvuse kultuuriomavalitsuse president Harry Koch.

Emigreerus Umsiedlung'i käigus 1941. aastal Saksamaale., naasis 1941. aasta sügisel ja oli Saksa okupatsiooni ajal organisatsioonis "Todt" tsemenditööstuse juht Eestis.

Viited

Kirjandus
Hermann Koch. Võitleja, aprill 1957, nr. 4, lk. 11.

Välislingid 
 
Koch, Hermann Georg Willibald (1882–1957), BBLD - Baltisches biografisches Lexikon digital

Eestimaa inimesed
Asutava Kogu liikmed
I Riigikogu liikmed
V Riigikogu liikmed
Saksa-Balti Erakonna poliitikud
Riigi Majandusnõukogu liikmed
Eesti advokaadid
Eesti ettevõtjad
Baltisakslased
Sündinud 1882
Surnud 1957